Hiperkarma

A Hiperkarma egy magyar, rock and roll elemekkel tarkított alternatív rock együttes.

Története 
Bérczesi Róbert „alapította” 2000 nyarán, miután előző együttese, a Blabla feloszlott. Logója egy vészkijáratot jelző piktogram megfordítva.

A zenekar 2007-ben feloszlott, azonban 2011-ben újraalakult. Még abban az évben ismét kényszerpihenőre szorultak, hogy 2014-ben újra koncertezni kezdjenek.

2019. december 9-én 42 éves korában szívrohamban elhunyt az együttes menedzsere Medgyesi Ferenc (Pite).

Tagok
Néhány tagfelvétel és -csere után az együttes eddig legstabilabb felállása a következő volt:
 Bérczesi Róbert – gitár, ének
 Frenk (Torma Gábor) – dob, vokál
 Laca (Varga László) – basszusgitár
 FX (Bacsa Gyula) – billentyűsök
 Stevenson (Kis Tibor) – gitár
 Zaják Péter – perka
Zaják Péter egy ponton túl eleve csak vendégként vett részt a nagyobb koncerteken, a 2020-as Aréna-koncertet követően azonban ez a felállás többet ebben a formában nem lépett színpadra. Bérczesi Róbert szakmai okokkal magyarázta, hogy 2021-re egy csaknem teljesen új felállással alakította újra a zenekarát. Hámori Benedek, a zenekarvezető elmondása szerint, nem úgy dobol, ahogy ő hallani szeretné a Hiperkarma dalokat, Varga László pedig a Pál Utcai Fiúk felé kötelezte el magát.

Az együttes tagjai ekkor:
 Bérczesi Róbert – gitár, ének
 Kis Tibor Steve – gitár
 Giret Gábor – basszusgitár
 Koltay Kurszán – zongora
 Mihalik Ábel – dob

Bérczesi bejegyzéseiból a Hiperkarma új Facebook-oldalán az is kiderül, hogy eredetileg egy másik dobossal képzelte el a zenekart, de őt további zenekarai nem engedték el a Hiperkarmába is, így esett a választás a korábban a Kispál és a Borz, illetve a Kiscsillag zenekarok dobosaként hírnevet szerzett Mihalik Ábelre. Ez a felállás azonban nem bizonyult maradandónak, 2022-ben már ismét Hámori Benedek került a dobok mögé, basszusgitáron Gerdesits Máté csatlakozott, állandó billentyűs pedig nem tagja a csapatnak. A zenekar állandó vokalistája Baka Rebeka.

Diszkográfia
Az első, cím nélküli, programozott alapokon nyugvó Hiperkarma-lemezt Bérczesi szinte egyedül készítette el (Dióssy D. Ákos, a Kispál és a Borz együttes billentyűse is besegített), majd az első albumból három kislemez is készült, borítójukat tekintve ugyanazt a gondolatmenetet követve.

A második lemez, az Amondó már élő dobbal és más hangszerekkel lett fölvéve. A második album szövegvilága jóval sűrűbb, mint az elsőé.

A Hiperkarma nevéhez fűződik a Dob+basszus című zenetörténeti műsor azóta slágerré vált főcíme is, amelyet Dob+Basszus néven adtak ki maxi formátumban.

Albumok
 Hiperkarma (2000)
 Hiperkarma 2 – Amondó ( 2003)
 Konyharegény ( 2014)
 Délibáb (2017)
 A napsütötte rész (album; 2019)
 Exits Exist (2023)

Maxik 
 Dob+Basszus (2000)
Lidocain (2001)
 Hiperkarma (2002)
 Mitévő (2003)

Kislemezek 
 Megünnepelni jó (2015)
 Délibáb (2016)
 SzóBaSzó (2016)
 Napsütötte rész (2018)
 Belekerültél (2018)
 Jószerencsét! (2019)
 Attól kezdve (2020)
 A kincsem meg én (2020)
 A falon túl (2021) 
 Vonatok délnek (2022)
 The Wild (2022)
 Killer In The Basement (2022)
 Varázshegy (2022)
 Óvni Foglak (2022)
 Get Close (2023)
 Az Én Hősöm (2023)

Jegyzetek

További információk
A Hiperkarma hivatalos webhelye
 Zenevilág 

Magyar alternatívrock-együttesek
2000-ben alakult együttesek